Juodeikių tiltas

Juodeikių tiltas – tiltas Mažeikių rajono savivaldybėje, Židikų seniūnijoje, Juodeikių kaime, kelyje , nutiestas per Juodeikių tvenkinį. Stovi bendrovės „Mažeikių nafta“ prieigose iš pietų, nuo Mažeikių pusės. Prie tilto iš abiejų pusių veda supilti vandens semiami pylimai. Šioje vietoje kelias kerta tvenkinio užlietą Eglynupio ir Varduvos santaką.Juodeikių tiltas maps.lt

Tiltu per Varduvą eina pagrindinis kelias į „Mažeikių naftą“. Šiuo tiltu pravažiuoja sunkiasvorės cisternos su nafta ir jos produktais. 2009 m. duomenimis, tiltas per Varduvą buvo techniškai pasenęs ir nebeatitiko išaugusių transporto apkrovų, reikalavo skubaus kapitalinio remonto.Kleboniškio tilto griūtis gali pasikartoti Mažeikiuose delfi.lt 2009-07-14Tiltas į „Mažeikių naftą” gali griūti respublika.lt 2009-07-14

Tiltas gelžbetoninis, sijinis, karpytasis, pastatytas 1981 m. per Varduvos upės užtvanką. Tiltas 85,60 m ilgio, penkių tarpatramių (11,38+16,82+16,82+16,82+11,38). Perdangoje buvo sudėtos šešios tėjinės sijos. Pastatyti koloniniai taurai. Vieną atramą sudaro dvi 1,4 m diametro gelžbetoninės kolonos, apjungtos monolitiniu kintamo aukščio rygeliu. Ramtai įrengti užpiltiniai, poliniai, vienaeiliai, su stačiakampio skerspjūvio rygeliu.Henrikas Kebeikis. Tiltas per Varduvą kelio Pikeliai-Židikai (Bugeniai-Pikeliai) 6,0 km lietuvai.lt

Tiltu pravestos dvi eismo juostos, apribotos gelžbetoniniais surenkamais atitvarais. Pastatytos tilto kraštus ribojančios metalinės tvorelės. Ant tilto įrengti siauri šalitilčiai techniniam naudojimui, pastatyti pėsčiųjų judėjimą draudžiantys kelio ženklai.Juodeikių tiltas Google Street View 2023-08

 Šaltiniai 

Kategorija:Lietuvos sijiniai tiltai
Kategorija:Mažeikių rajono tiltai
Kategorija:Tiltai per Varduvą